ΑΠΟΦΑΣΕΙΣ
Αριθμ. 5304
Α: Έγκριση της τροποποίησης της υπ’  αρ.
61479/30.07.2021 (B’ 3865) απόφασης της Συγκλήτου του Πανεπιστημίου Δυτικής Αττικής
με θέμα «Ίδρυση Προγράμματος Μεταπτυχιακών Σπουδών με τίτλο “Προηγμένες Τεχνολογί-
ες Υπολογιστικών Συστημάτων” του Τμήματος
Μηχανικών Πληροφορικής και Υπολογιστών της
Σχολής Μηχανικών του Πανεπιστημίου Δυτικής
Αττικής».
Β: Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπου-
δών (Π.Μ.Σ.) με τίτλο «Προηγμένες Τεχνολογίες Υπολογιστικών Συστημάτων» του Τμήματος
Μηχανικών Πληροφορικής και Υπολογιστών της
Σχολής Μηχανικών, σύμφωνα με τον ν. 4957/2022
(Α’ 141) και τον πρότυπο κανονισμό Λειτουργίας
των Π.Μ.Σ. του Πα.Δ.Α. (B’ 4861/2023).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι. με
την Κοινωνία και λοιπές διατάξεις» (Α’ 141) και ιδίως των
άρθρων 16, 79 έως 88 και 455 αυτού.
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής, με τις τροποποιήσεις του
(Β’ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
6. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας, Έρευνας και Θρησκευμάτων,
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της Ποιότητας, της Λειτουργικότητας και της Σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων«Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή
απόφαση των Υπουργών Παιδείας και Θρησκευμάτων - Επικρατείας «Καθορισμός των προϋποθέσεων
και της διαδικασίας οργάνωσης Προγραμμάτων Μεταπτυχιακών Σπουδών με μεθόδους εξ αποστάσεως
Εκπαίδευσης στα Ανώτατα Εκπαιδευτικά Ιδρύματα
(Α.Ε.Ι.)» (Β’ 1079).
9. Την υπ’ αρ. 61479/30.07.2021 απόφαση της Συγκλήτου του Πανεπιστημίου Δυτικής Αττικής με θέμα «Ίδρυση
Προγράμματος Μεταπτυχιακών Σπουδών με τίτλο “Προηγμένες Τεχνολογίες Υπολογιστικών Συστημάτων” του
Τμήματος Μηχανικών Πληροφορικής και Υπολογιστών
της Σχολής Μηχανικών του Πανεπιστημίου Δυτικής Αττικής» (B’ 3865).
10. Την υπ’ αρ. 77549/30.09.2021 απόφασης της Συγκλήτου του Πανεπιστημίου Δυτικής Αττικής, με θέμα
«Κανονισμός Σπουδών Προγράμματος Μεταπτυχιακών
Σπουδών με τίτλο «Προηγμένες Τεχνολογίες Υπολογιστικών Συστημάτων» του Τμήματος Μηχανικών Πλη-
ροφορικής και Υπολογιστών της Σχολής Μηχανικών του
Πανεπιστημίου Δυτικής Αττικής» (B’ 4826).
11. Την υπ’ αρ. 20/13-12-2023 (θέμα 6ο) απόφαση της
Συνέλευσης του Τμήματος Μηχανικών Πληροφορικής
και Υπολογιστών της Σχολής Μηχανικών, με θέμα «Έγκριση τροποποίησης της Ίδρυσης του Π.Μ.Σ. “Προηγμένες
Τεχνολογίες Υπολογιστικών Συστημάτων”».
12. Την υπ’ αρ. 20/13-12-2023 (θέμα 7ο) απόφαση
της Συνέλευσης του Τμήματος Μηχανικών Πληροφορικής και Υπολογιστών της Σχολής Μηχανικών, με θέμα
«Έγκριση τροποποίησης του Κανονισμού Λειτουργίας
του Π.Μ.Σ. “Προηγμένες Τεχνολογίες Υπολογιστικών
Συστημάτων”».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 838
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
13. Την υπ’ αρ. 46969/12-05-2023 (Υ.Ο.Δ.Δ. 454) διαπιστωτική πράξη του Αντιπρύτανη Έρευνας και Δια Βίου
Εκπαίδευσης του Πανεπιστημίου Δυτικής Αττικής, σχετικά με την «Εκλογή Πρύτανη του Πανεπιστημίου Δυτικής
Αττικής».
14. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής σχετικά με τον «Ορισμό Αντιπρυτάνεων, Τομέων Ευθύνης Αυτών, Κατανομής
Αρμοδιοτήτων και Σειράς Αναπλήρωσης του Πρύτανη
του Πανεπιστημίου Δυτικής Αττικής» (Υ.Ο.Δ.Δ. 921), καθώς και της υπ’ αρ. 94297/12-10-2023 (Υ.Ο.Δ.Δ. 1141)
τροποποίησης αυτής.
15. Την υπ’ αρ. 124685/22-12-2022 απόφαση του Πρύτανη του Πανεπιστημίου Δυτικής Αττικής «Συγκρότηση
της Επιτροπής Μεταπτυχιακών Σπουδών του Πανεπιστημίου Δυτικής Αττικής» (ΑΔΑ: 66ΥΚ46Μ9ΞΗ-Θ9Ξ), καθώς
και την υπ’ αρ. 86982/28-09-2023 (ΑΔΑ: 6ΡΡ846Μ9ΞΗΝΞΦ) απόφαση ανασυγκρότηση αυτού.
16. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότησης της
Συγκλήτου του Πανεπιστημίου Δυτικής Αττικής (ΑΔΑ:
9ΖΥΨ46Μ9ΞΗ-ΘΑΔ)» .
17. Την υπ’ αρ. 97386/19-10-2023 πράξη του Πρύτανη «Ανασυγκρότηση της Συγκλήτου του Πανεπιστημίου
Δυτικής Αττικής» (ΑΔΑ: ΨΛΓΧ46Μ9ΞΗ-Ι07).
18. Την υπ’ αρ. 09/19-12-2023 (θέμα 9ο) απόφαση της
Επιτροπής Μεταπτυχιακών Σπουδών.
19. Την υπ’ αρ. 01/18-01-2024 (θέμα 15ο) απόφαση της
Συγκλήτου του Πανεπιστημίου Δυτικής Αττικής.
20. Το γεγονός ότι με την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζει:
Α) Την έγκριση της τροποποίησης της υπ’  αρ.
61479/30.07.2021 απόφασης της Συγκλήτου του Πανεπιστημίου Δυτικής Αττικής με θέμα «Ίδρυση Προγράμ-
ματος Μεταπτυχιακών Σπουδών με τίτλο “Προηγμένες
Τεχνολογίες Υπολογιστικών Συστημάτων” του Τμήματος
Μηχανικών Πληροφορικής και Υπολογιστών της Σχολής Μηχανικών του Πανεπιστημίου Δυτικής Αττικής»
(B’ 3865), ως προς τα άρθρα 5 «Χρονική διάρκεια Σπουδών - Γλώσσα Διδασκαλίας - Πιστωτικές Μονάδες» και
άρθρο 6 «Πρόγραμμα Μαθημάτων», από το ακαδημαϊκό
έτος 2023 - 2024, ως ακολούθως:
Άρθρο 5
Χρονική διάρκεια Σπουδών - Γλώσσα
Διδασκαλίας - Πιστωτικές Μονάδες
Η χρονική διάρκεια για την απονομή του Δ.Μ.Σ. ορίζεται κατ’ ελάχιστο τρία (3) εξάμηνα σπουδών. Για την
απόκτηση του Δ.Μ.Σ. απαιτούνται συνολικά ενενήντα
(90) πιστωτικές μονάδες (ECTS). Τα μαθήματα διδάσκονται στην ελληνική γλώσσα.
Άρθρο 6
Πρόγραμμα Μαθημάτων
Το πρόγραμμα σπουδών εκτός από την θεωρητική
εκπαίδευση δίνει μεγάλη έμφαση στην εργαστηριακή
εξάσκηση των φοιτητών, μέσω της εκπόνησης εργασιών
και projects στο πλαίσιο των μαθημάτων. Επίσης, δίνει έμφαση στη διεξαγωγή έρευνας για την προετοιμασία των
φοιτητών οι οποίοι επιθυμούν να συνεχίσουν στον τρίτο
κύκλο σπουδών. Το Π.Μ.Σ. είναι πλήρους φοίτησης και
υποδιαιρείται σε τρία (3) εξάμηνα σπουδών. Για την απόκτηση του Διπλώματος Μεταπτυχιακών Σπουδών (Δ.Μ.Σ.)
απαιτούνται συνολικά ενενήντα (90) πιστωτικές μονάδες
(ECTS). Οι φοιτητές στα δύο πρώτα εξάμηνα φοίτησης
έχουν την υποχρέωση να ολοκληρώσουν επιτυχώς οκτώ
(8) μαθήματα (τέσσερα σε κάθε εξάμηνο). Στο Γ εξάμηνο
σπουδών οι φοιτητές εκπονούν διπλωματική εργασία.
Κάθε μάθημα αντιστοιχεί σε επτά (7) ή οκτώ (8) πιστωτικές μονάδες (ECTS), ενώ η διπλωματική αντιστοι-
χεί σε 30 πιστωτικές μονάδες (ECTS). Τα μαθήματα θα
διδάσκονται στην ελληνική γλώσσα. Αναλυτικότερα, το
Πρόγραμμα Μαθημάτων του Π.Μ.Σ. έχει ως εξής:
Α’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Τεχνολογίες και αρχιτεκτονικές δικτύωσης υπολογιστικών συστημάτων
Y
Υπολογιστικά συστήματα υψηλών επιδόσεων για εφαρμογές blockchain
Y
Ολοκληρωμένα περιβάλλοντα υλικού και λογισμικού στο διαδίκτυο
Y
Μηχατρονικά συστήματα και εφαρμογές
Y
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Εφαρμοσμένη Κρυπτογραφία και ασφάλεια υλικού
Y
Σχεδίαση και προγραμματισμός μη επανδρωμένων οχημάτων
Y
Συστήματα ευφυούς διαχείρισης πόρων και υποδομών στο διαδίκτυο των
αντικειμένων (smart cities, smart transportation, precision agriculture)
Y
Εφαρμογές μηχανικής ευφυΐας και μάθησης - Νευρομορφικός υπολογισμός
Y
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Γ’ ΕΞΑΜΗΝΟ ΣΠΟΥΔΩΝ
Α/Α
Μ.Δ.Ε.
Υ: Υποχρεωτικό
Ε: Επιλογής
ECTS
Διπλωματική εργασία
Y
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Κατά τα λοιπά, η υπ’ αρ. 61479/30.07.2021 απόφαση
της Συγκλήτου του Πανεπιστημίου Δυτικής Αττικής με
θέμα «Ίδρυση Προγράμματος Μεταπτυχιακών Σπουδών
με τίτλο “Προηγμένες Τεχνολογίες Υπολογιστικών Συστημάτων” του Τμήματος Μηχανικών Πληροφορικής και
Υπολογιστών της Σχολής Μηχανικών του Πανεπιστημίου
Δυτικής Αττικής» (B’ 3865), εξακολουθεί να ισχύει.
Β) Την έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπουδών (Π.Μ.Σ.)
με τίτλο «Προηγμένες Τεχνολογίες Υπολογιστικών Συστημάτων» του Τμήματος Μηχανικών Πληροφορικής και
Υπολογιστών της Σχολής Μηχανικών του Πανεπιστημίου
Δυτικής Αττικής, σύμφωνα με τον ν. 4957/2022 (Α’ 141)
και τον πρότυπο κανονισμό Λειτουργίας των Π.Μ.Σ. του
Πα.Δ.Α. (B’ 4861/2023), από το ακαδημαϊκό έτος 2023 2024, ως ακολούθως:
Άρθρο 1
Γενικές Διατάξεις
Το Προγράμματα Μεταπτυχιακών Σπουδών «Προηγμένες Τεχνολογίες Υπολογιστικών Συστημάτων» του
Τμήματος Μηχανικών Πληροφορικής και Υπολογιστών,
της Σχολής Μηχανικών, εντάσσεται στο πλαίσιο των σκοπών και της γενικότερης αποστολής του Πανεπιστημίου
Δυτικής Αττικής (Πα.Δ.Α.). Αποσκοπεί στην περαιτέρω
προαγωγή της επιστημονικής γνώσης, την ανάπτυξη της
έρευνας και στην υψηλού επιπέδου εξειδίκευση των πτυχιούχων σε θεωρητικές και εφαρμοσμένες περιοχές για
θέματα που άπτονται τόσο στην περαιτέρω προαγωγή
της γνώσης, στην ανάπτυξη της έρευνας και των τεχνών,
την ικανοποίηση των εκπαιδευτικών, ερευνητικών, κοινωνικών, πολιτιστικών και αναπτυξιακών αναγκών της
χώρας, στην υψηλού επιπέδου εξειδίκευση των πτυχιούχων σε θεωρητικές και εφαρμοσμένες περιοχές συ-
γκεκριμένων γνωστικών κλάδων και ειδικές θεματικές
ενότητες των προηγμένων τεχνολογιών Υπολογιστικών
Συστημάτων.
Άρθρο 2
Σκοπός - Οργάνωση
Η εξέλιξη των υπολογιστικών συστημάτων και οι
νέες υποδομές επηρεάζουν τομείς όπως η διαβίωση
στις σύγχρονες πόλεις, τα συστήματα μεταφοράς, τα
δίκτυα υποδομών, η βιομηχανία και η υγεία, δημιουργώντας νέες δυνατότητες και δίνοντας τη δυνατότητα
αξιοποίησης τεχνολογιών όπως η τεχνητή νοημοσύνη
(Αrtificial intelligence) και το διαδίκτυο των αντικειμένων (Internet of Things). Η προσωποποίηση της επικοι-
νωνίας με τα υπολογιστικά συστήματα με τεχνολογίες
αναγνώρισης φωνής και τεχνητής αίσθησης, οι τεχνολογίες εικονικής και επαυξημένης πραγματικότητας,
οι εφαρμογές της ρομποτικής, η Έξυπνη Βιομηχανία
(smart Industry 4.0) και οι τεχνολογίες blockchain χρησιμοποιούνται ήδη, ενώ τεχνολογίες που σχετίζονται
με την κβαντική υπολογιστική, παρόλο που δεν είναι
ευρύτερα διαθέσιμες, αποτελούν αντικείμενο έρευνας
από ερευνητικούς οργανισμούς και εταιρείες. Όλες οι
ανωτέρω τεχνολογίες και οι εφαρμογές που σχετίζονται
με αυτές αποτελούν απόρροια της εξέλιξης των τεχνολογιών που σχετίζεται με τα υποκείμενα υπολογιστικά
συστήματα. Το προτεινόμενο Π.Μ.Σ. έχει ως αντικείμενο
τα υπολογιστικά συστήματα, τις τεχνολογίες στις οποίες βασίζονται, τη σχεδίαση, τον προγραμματισμό και
τις εφαρμογές τους. Σκοπός του Προγράμματος είναι η
παροχή εξειδικευμένων γνώσεων σε υπολογιστικές τεχνολογίες αιχμής καθώς και σε θέματα ανάπτυξης προ-
ηγμένων υπηρεσιών των τεχνολογιών αυτών. Το Π.Μ.Σ.
δίνει έμφαση στην απόκτηση θεωρητικών γνώσεων και
πρακτικών δεξιοτήτων, με στόχο τη δημιουργία αποφοίτων με υψηλή θεωρητική κατάρτιση, τεχνογνωσία
και πρακτική εμπειρία, ώστε να ανταποκρίνονται στις
ανάγκες που επιβάλλουν οι ραγδαίες τεχνολογικές εξελίξεις και η αγορά εργασίας.
Έχει επίσης, ως στόχο τη συστηματική, βασική και
εφαρμοσμένη επιστημονική έρευνα, η οποία συμβάλλει στην παραγωγή νέων γνώσεων, στην απόκτηση
τεχνογνωσίας και στη διαμόρφωση των τεχνολογικών
εξελίξεων.
Στόχος του Π.Μ.Σ. είναι η διαμόρφωση επιστημόνων
που θα στελεχώσουν τους Δημόσιους Οργανισμούς και
τις Επιχειρήσεις του Ιδιωτικού Τομέα, καθώς και τα Εκπαιδευτικά Ιδρύματα και τα Ερευνητικά Κέντρα και θα
συμβάλουν στον περαιτέρω τεχνολογικό εκσυγχρονισμό
και την πρόοδο της χώρας.
Το Π.Μ.Σ. επιτυγχάνει την καλλιέργεια πρακτικών
δεξιοτήτων μέσω κατάλληλης υψηλού επιπέδου εκπαίδευσης και μελέτης πραγματικών περιπτώσεων. Πιο
συγκεκριμένα, ο απόφοιτος του Π.Μ.Σ. θα είναι σε θέση,
μεταξύ άλλων, να:
- Σχεδιάζει και αναπτύσσει υπολογιστικά συστήματα
υψηλών επιδόσεων για εξειδικευμένες εφαρμογές.
- Σχεδιάζει και προγραμματίζει μη επανδρωμένα οχήματα.
- Αναπτύσσει εφαρμογές μηχατρονικών συστημάτων.
- Σχεδιάζει και αξιοποιεί υλικό και τεχνολογίες εικονικής και επαυξημένης πραγματικότητας.
- Σχεδιάζει και εκτυπώνει σε τεχνολογία 3D.
- Σχεδιάζει και αναπτύσσει συστήματα υλικού και λογισμικού από τη σύλληψη ως την κατασκευή πρωτοτύπου.
- Αξιοποιεί τις τεχνολογίες που σχετίζονται με την τέταρτη βιομηχανική επανάσταση για την αυτοματοποίηση
παραγωγικών διαδικασιών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Άρθρο 3
Όργανα ίδρυσης, οργάνωσης
και λειτουργίας του Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.,
Β) η Συνέλευση του Τμήματος (Σ.Τ.),
Γ) η Συντονιστική Επιτροπή (Σ.Ε.) του Π.Μ.Σ.,
Δ) ο Διευθυντής του Π.Μ.Σ.,
Ε) η Επιτροπή Μεταπτυχιακών Σπουδών (Ε.Μ.Σ.).,
α) Η Σύγκλητος του Πα.Δ.Α.,
Η Σύγκλητος έχει τις ακόλουθες αρμοδιότητες:
1. Εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής.
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80 του ν. 4957/2022 (Α’ 141)
μαζί με τον εσωτερικό Κανονισμό λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύνανται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία, η οποία
αποτελείται από τον Διευθυντή του Π.Μ.Σ. και τέσσερα (4)
μέλη Διδακτικού Ερευνητικού Προσωπικού (Δ.Ε.Π.) του
Τμήματος, που έχουν συναφές γνωστικό αντικείμενο με
αυτό του Π.Μ.Σ. και αναλαμβάνουν διδακτικό έργο στο
Π.Μ.Σ. Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος ή την ΕΠΣ,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την ανακατανομή των μαθημάτων μεταξύ των ακαδημαϊκών εξα-
μήνων, καθώς και θέματα που σχετίζονται με την ποιοτική
αναβάθμιση του προγράμματος σπουδών. Δύνανται να
μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης του Τμήματος για
την αποτελεσματικότερη λειτουργία του Π.Μ.Σ., κατόπιν
έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται να συμμετέχουν Ομότιμοι Καθη-
γητές του Τμήματος ή των συνεργαζόμενων Τμημάτων,
εφόσον παρέχουν διδακτικό έργο στο Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3) εισηγείται προς τη Σ.Ε. και τα λοιπά όργανα του
Π.Μ.Σ. και του  Πα.Δ.Α. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών
Σπουδών. Η Επιτροπή αποτελείται από ένα (1) μέλος
Διδακτικού Ερευνητικού Προσωπικού (Δ.Ε.Π.) από κάθε
Σχολή του Πα.Δ.Α., ένα (1) μέλος που προέρχεται από
τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πα.Δ.Α. και τον/την Αντιπρύτανη, που
είναι αρμόδιος/α για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α.
για την ίδρυση νέων Προγραμμάτων Μεταπτυχιακών
Σπουδών ή την τροποποίηση των ήδη λειτουργούντων
Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας, του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων, Κριτήρια
και Τρόπος Επιλογής
Ο αριθμός εισακτέων στο Π.Μ.Σ. «Προηγμένες Τεχνολογίες Υπολογιστικών Συστημάτων» ορίζεται κατά
ανώτατο όριο σε πενήντα (50) κατ’ έτος και αντίστοιχα ο
κατώτατος αριθμός εισακτέων ορίζεται σε είκοσι (20). Σε
περίπτωση ισοψηφίας υποψηφίων αυξάνεται ο αριθμός
των εισακτέων μεταπτυχιακών φοιτητών, ώστε να εισαχθεί και ο τελευταίος/α ισοψηφών/ούσα υποψήφιος/α.
Επιπλέον του αριθμού των εισακτέων, γίνονται δεκτοί
ως υπεράριθμοι υπότροφοι και μέλη των κατηγοριών
ΕΕΠ, ΕΔΙΠ και ΕΤΕΠ.
Κριτήρια και Τρόπος Επιλογής Εισακτέων:
Ι. Πρόσκληση εκδήλωσης ενδιαφέροντος
Οι υποψήφιοι/ες ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στις ιστοσελίδες του Π.Μ.Σ., του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται
όλες οι σχετικές πληροφορίες (ημερομηνίες και τόπος
κατάθεσης της αίτησης, απαραίτητα δικαιολογητικά που
πρέπει να τη συνοδεύουν), καθώς και τα κριτήρια αξιολόγησης των αιτήσεων των υποψηφίων για τα απαραίτητα
δικαιολογητικά, τη διαδικασία υποβολής αίτησης και την
καταληκτική ημερομηνία υποβολής αιτήσεων.
Στην πρόκληση εκδήλωσης ενδιαφέροντος αναφέρονται:
α) Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) Κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος
Μηχανικών Πληροφορικής και Υπολογιστών.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή
Αξιολόγησης υποψηφίων (Ε.Α.Υ.) η οποία αποτελείται
από μέλη Δ.Ε.Π. του Τμήματος Μηχανικών Πληροφορικής και Υπολογιστών που έχουν αναλάβει μεταπτυχιακό
έργο, η οποία συγκροτείται με απόφαση της Συνέλευσης.
Η Επιτροπή έχει τις ακόλουθες αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών,
3. Πιστοποιητικό αναλυτικής βαθμολογίας.
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή επαγγελματικής δραστηριότητας (εφόσον υπάρχουν)
6. Συστατικές επιστολές (εφόσον υπάρχουν).
7. Αντίγραφο μεταπτυχιακού τίτλου (εφόσον υπάρχει),
8. δημοσιεύσεις σε περιοδικά με κριτές (εφόσον υπάρχουν),
9. φωτοτυπία δύο όψεων της αστυνομικής ταυτότητας,
10. αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2),
11. επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ. (εφόσον υπάρχουν).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας.
Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Σ.Ε.
του Π.Μ.Σ. θα αποφασίζει για τον τρόπο εξέτασης των
υποψηφίων προκειμένου να διαπιστώνεται η επάρκεια
στην αγγλική γλώσσα.
Με την ολοκλήρωση των διαδικασιών αξιολόγησης,
η αρμόδια Ε.Α.Υ. συντάσσει τον πίνακα των επιτυχόντων και επιλαχόντων κατά σειρά κατάταξης, σύμφωνα
με τα κριτήρια επιλογής και τους συντελεστές βαρύτητας ανά κριτήριο. Ως επιτυχόντες θεωρούνται οι υπο-
ψήφιοι/ες που έλαβαν βαθμολογική θέση στη σειρά
κατάταξης μέχρι του ανώτατου ορίου εισαγωγής φοιτητών/τριών. Η Ε.Α.Υ. μπορεί να θεωρήσει επιτυχόντες
και όσους από τους/τις υποψήφιους/ες ισοβάθμησαν
με τον τελευταίο επιτυχόντα. Ως επιλαχόντες/χούσες
θεωρούνται οι υποψήφιοι/ες οι οποίοι έλαβαν βαθμολογική θέση στη σειρά κατάταξης, πέραν του ανώ-
τατου ορίου εισαγωγής φοιτητών, έχοντας δικαίωμα
εγγραφής στην περίπτωση που οι πρωθύστεροι στην
κατάταξη δεν αποδεχθούν τη θέση ή δεν εγγραφούν
εμπρόθεσμα.
Σε περίπτωση ισοβαθμίας εισάγονται όλοι οι ισοβαθμήσαντες υποψήφιοι.
Η τελική κατάταξη των υποψηφίων με βάση τη λίστα
κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
ΙΙΙ. Κριτήρια επιλογής των υποψηφίων:
ΚΩΔΙΚΟΣ
ΠΕΡΙΓΡΑΦΗ
ΒΑΡΥΤΗΤΑ
Κ1
Βαθμός πτυχίου
Βαθμολογία σε μαθήματα
σχετικά με το γνωστικό
αντικείμενο του Π.Μ.Σ.
Διπλωματική εργασία, όπου
αυτή προβλέπεται στον α’
κύκλο σπουδών
50%
Κ2
Τυχόν συγγραφική ή/και
ερευνητική δραστηριότητα
του υποψηφίου
5%
Κ3
Ερευνητική ή
Επαγγελματική εμπειρία του
υποψηφίου ή τεκμηριωμένη
ενασχόλησή του σε
αντίστοιχο τομέα ή σε
συναφές αντικείμενο
5%
Κ4
Συνέντευξη
40%
Βαθμός = Κ1 Χ 0,5 + Κ2 Χ 0,05 + Κ3 Χ 0,05 + Κ4 Χ 0,4
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Η Γραμματεία του Π.Μ.Σ. παραλαμβάνει τις αιτήσεις
και τα απαραίτητα δικαιολογητικά που υποβάλλουν οι
υποψήφιοι/ες μεταπτυχιακοί/ες φοιτητές/τριες, τα οποία
προβλέπονται από την πρόσκληση εκδήλωσης ενδιαφέροντος κάθε φορά και συντάσσει πίνακα υποψηφίων με-
ταπτυχιακών φοιτητών, τον οποίο διαβιβάζει στην Ε.Α.Υ.
Τα δικαιολογητικά που κατατίθενται από τους υποψήφιους πρέπει να έχουν υποβληθεί εμπρόθεσμα, όπως αυτά
προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απα-
ραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος. Η ανάρτησή του πραγματοποιείται σύμφωνα
με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις
του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την τελεσίδικη απόφαση της επιτροπής ενστάσεων, αναρτάται
ο τελικός πίνακας επιτυχόντων, σύμφωνα με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν
γραπτώς ή ηλεκτρονικώς (email) εντός 5 ημερών από
την ανάρτηση του τελικού πίνακα όπως ορίζεται στην
πρόσκληση εκδήλωσης ενδιαφέροντος για την αποδοχή
της ένταξης τους στο Π.Μ.Σ και τους όρους λειτουργίας
του, όπως αυτοί περιγράφονται στον παρόντα κανονισμό
λειτουργίας.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα. Για λόγους εξαιρετικής ανάγκης είναι
δυνατή η εγγραφή μεταπτυχιακού φοιτητή μετά από τη
λήξη της προθεσμίας με απόφαση της Συντονιστικής Επιτροπής ύστερα από αιτιολογημένη αίτηση του ενδιαφε-
ρομένου. Οι εισακτέοι μεταπτυχιακοί φοιτητές μπορούν
να ενημερώνονται από την ιστοσελίδα του Τμήματος ή/
και από τη Γραμματεία του Π.Μ.Σ.
Άρθρο 5
Κατηγορίες Υποψηφίων
Στο Π.Μ.Σ. θα γίνονται δεκτοί μετά από επιλογή πτυχιούχοι ή διπλωματούχοι Τμημάτων Πληροφορικής και
Υπολογιστών, Πανεπιστημίων, ΤΕΙ και Στρατιωτικών Σχολών θετικής ή τεχνολογικής κατεύθυνσης της ημεδαπής ή
ομοταγών αναγνωρισμένων ιδρυμάτων της αλλοδαπής.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν
ως υπεράριθμοι/ες και μόνο ένας κατ’ έτος, χωρίς τέλη
φοίτησης.
Για τους αλλοδαπούς φοιτητές δίνεται βαρύτητα,
κατά τη διάρκεια της συνέντευξης, στην εξακρίβωση
της επαρκούς γλωσσομάθειας του υποψηφίου.
Η αρμόδια Γραμματεία του Τμήματος ελέγχει αν το
ίδρυμα απονομής του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της
αλλοδαπής και αν ο τύπος του τίτλου αυτού ανήκει στο
Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο
του ΔΟΑΤΑΠ.
Άρθρο 6
Διάρκεια Σπουδών - Μερική Φοίτηση - Αναστολή
Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα και ο προσαυξημένος χρόνος διαρθρώ-
νεται σε 3 εξάμηνα, έκαστο διάρκειας δεκατριών (13)
εβδομάδων διδασκαλίας στα οποία περιλαμβάνεται και
ο χρόνος για την εκπόνηση και υποβολή προς κρίση της
Μεταπτυχιακής Διπλωματικής Εργασίας (Μ.Δ.Ε.).
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι από τρία (3) το λιγότερο έως έξι (6) ακαδημαϊκά εξάμηνα το μέγιστο. Ωστόσο, σε εξαιρετικές
περιπτώσεις, μπορεί να δοθεί αναστολή φοίτησης με
εισήγηση της Συντονιστικής Επιτροπής και απόφαση της
Συνέλευσης Τμήματος και ο χρόνος αυτός δεν υπολογίζεται στην συνολική απαιτούμενη διάρκεια απονομής του
Διπλώματος Μεταπτυχιακών Σπουδών (Δ.Μ.Σ).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Τα υποχρεωτικά μαθήματα
του Π.Μ.Σ. δεν υπολείπονται των τριάντα εννέα (39) διδακτικών ωρών. Ο χρόνος συγγραφής της διπλωματικής ερ-
γασίας δεν μπορεί να είναι μικρότερος από έξι (6) μήνες.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχής ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ και την
επιτυχή εκπόνηση της Διπλωματικής Εργασίας.
6.2. Μερική Φοίτηση
Στους μεταπτυχιακούς φοιτητές/τριες που αδυνατούν
να ανταποκριθούν στις ελάχιστες απαιτήσεις του προγράμματος πλήρους φοίτησης, προβλέπεται σύμφωνα
με την κείμενη νομοθεσία, η δυνατότητα μερικής φοίτησης.
Στη μερική φοίτηση η διάρκεια σπουδών δεν μπορεί
να υπερβαίνει το διπλάσιο της κανονικής φοίτησης.
Οι όροι και τα προσκομιζόμενα δικαιολογητικά για τη
μερική φοίτηση προβλέπονται και καθορίζονται από τον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
παρόντα Εσωτερικό Κανονισμό. (Ενδεικτικά, η δυνατότητα μερικής φοίτησης μπορεί να δοθεί σε εργαζόμενους
φοιτητές για λόγους ασθένειας, σοβαρούς οικογενειακούς λόγους, στράτευσης, κ.λπ.).
6.3. Αναστολή φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (π.χ. στρατιωτική θητεία, ασθένεια, απουσία στο εξωτερικό κ.λπ.) εφό-
σον προσκομίσει τα σχετικά δικαιολογητικά. Η απόφαση
λαμβάνεται από τη Συνέλευση του Τμήματος κατόπιν εισήγησης της Συντονιστικής Επιτροπής. Τα εξάμηνα ανα-
στολής της φοιτητικής ιδιότητας δεν προσμετρώνται στην
προβλεπόμενη μέγιστη διάρκεια κανονικής φοίτησης. Το
δικαίωμα αναστολής σπουδών δύναται να ασκηθεί άπαξ
ή τμηματικά για χρονικό διάστημα κατ’ ελάχιστον ενός (1)
ακαδημαϊκού εξαμήνου, αλλά η συνολική διάρκεια της
αναστολής δεν δύναται να υπερβαίνει αθροιστικά τα δύο
(2) ακαδημαϊκά εξάμηνα. Οι φοιτητές που βρίσκονται σε
αναστολή φοίτησης, χάνουν την φοιτητική ιδιότητα καθ’
όλο το χρονικό διάστημα της αναστολής. Ο/Η φοιτητής/
τρια με την επάνοδό του/της στη φοίτηση εξακολουθεί να
υπάγεται στο καθεστώς φοίτησης του χρόνου εγγραφής
του/της ως μεταπτυχιακός/ης φοιτητής/τριας.
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό εξάμηνο κάθε ακαδημαϊκού
έτους. Η επιτυχής εξέταση σε όλα τα μαθήματα του προγράμματος σπουδών, και η επιτυχής εκπόνηση της διπλω-
ματικής εργασίας, είναι απαραίτητες προϋποθέσεις για την
απονομή Διπλώματος Μεταπτυχιακών Σπουδών (Δ.Μ.Σ.).
Το αναλυτικό πρόγραμμα μαθημάτων ανά εξάμηνο
ως εξής:
Α’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Τεχνολογίες και
αρχιτεκτονικές
δικτύωσης
υπολογιστικών
συστημάτων
Y
Υπολογιστικά
συστήματα υψηλών
επιδόσεων για
εφαρμογές blockchain
Y
Ολοκληρωμένα
περιβάλλοντα υλικού
και λογισμικού στο
διαδίκτυο
Y
Μηχατρονικά
συστήματα και
εφαρμογές
Y
ΣΥΝΟΛΟ ΠΙΣΤΩΤΙΚΩΝ
ΜΟΝΑΔΩΝ
ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
Α/Α
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό
Ε: Επιλογής
ECTS
Εφαρμοσμένη
Κρυπτογραφία και
ασφάλεια υλικού
Y
Σχεδίαση και
προγραμματισμός
μη επανδρωμένων
οχημάτων
Y
Συστήματα ευφυούς
διαχείρισης πόρων
και υποδομών
στο διαδίκτυο
των αντικειμένων
(smart cities, smart
transportation,
precision agriculture)
Y
Εφαρμογές
μηχανικής ευφυΐας
και μάθησης Νευρομορφικός
υπολογισμός
Y
ΣΥΝΟΛΟ
ΠΙΣΤΩΤΙΚΩΝ
ΜΟΝΑΔΩΝ
ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
Α/Α
Μ.Δ.Ε.
Υ: Υποχρεωτικό
Ε: Επιλογής
ECTS
Διπλωματική εργασία
Y
ΣΥΝΟΛΟ
ΠΙΣΤΩΤΙΚΩΝ
ΜΟΝΑΔΩΝ
ΕΞΑΜΗΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Αναλυτική περιγραφή των μαθημάτων:
Μάθημα
Περιεχόμενα
Τεχνολογίες και
αρχιτεκτονικές
δικτύωσης
υπολογιστικών
συστημάτων
Αντικείμενο του μαθήματος αποτελεί η εισαγωγή στις θεμελιώδεις αρχές των τεχνολογιών
και αρχιτεκτονικών των υπολογιστικών συστημάτων, μέσα από την παρουσίαση των
σημαντικότερων εννοιών των κύριων γνωστικών αντικειμένων που καλύπτει η επιστήμη των
Τηλεπικοινωνιών. Το μάθημα αυτό ασχολείται με τις σύγχρονες δικτυακές αρχιτεκτονικές
που συναντώνται στα δίκτυα πρόσβασης, στα δίκτυα υποστήριξης συστημάτων κινητών
επικοινωνιών, στα δίκτυα κορμού αλλά και στις συνεχώς εξελισσόμενες υποδομές των
κέντρων δεδομένων (data centers). Επίσης ασχολείται με θέματα επικοινωνιών και δικτύων,
δικτυακά πρωτόκολλα και διαδίκτυο, ασφάλεια πληροφοριών και σύγχρονες τεχνολογίες
λογισμικού και ανάπτυξης εφαρμογών. Οι γνώσεις που παρέχονται αφορούν τη φυσική
υλοποίηση αυτών των αρχιτεκτονικών, την ανάδειξη των πραγματικών αναγκών που τις
καθιστούν ως τις επικρατέστερες καθώς και την καταγραφή των τάσεων μελλοντικής εξέλιξης.
Υπολογιστικά
συστήματα
υψηλών
επιδόσεων για
εφαρμογές
blockchain
Το μάθημα στοχεύει στην παρουσίαση σύγχρονων συστημάτων και αρχιτεκτονικών υψηλής
απόδοσης και των κύριων τεχνικών και εργαλείων προγραμματισμού τους καθώς και την
εφαρμογή τους για την ανάπτυξη εφαρμογών που σχετίζονται με την τεχνολογία blockchain
και τις εφαρμογές της.
Με την επιτυχή ολοκλήρωση του μαθήματος, ο φοιτητής θα είναι σε θέση να: - εντοπίσει
τις σημαντικότερες από τις σύγχρονες κατηγορίες/αρχιτεκτονικές των παράλληλων
συστημάτων και να περιγράφει τα κύρια χαρακτηριστικά τους. - Χρησιμοποιεί σύγχρονα
εργαλεία παράλληλου προγραμματισμού για την ανάπτυξη αποτελεσματικών παράλληλων
εφαρμογών. - Εξηγεί την τεχνολογία blockchain και τις πιο συνηθισμένες εφαρμογές της Αναπτύσσει αποτελεσματικά συστήματα υλικού και λογισμικού για εφαρμογές blockchain
Περιεχόμενα - Σύγχρονα υπολογιστικά συστήματα υψηλών επιδόσεων. - Αρχιτεκτονικές
πολλών πυρήνων, συν-επεξεργαστές GPU - Παράλληλος προγραμματισμός για κοινόχρηστη
μνήμη, κατανεμημένη μνήμη, βασισμένα σε GPU και υβριδικά περιβάλλοντα. - Παράλληλοι
αλγόριθμοι για προηγμένα υπολογιστικά προβλήματα. - Προγραμματισμός GPU και
συνεπεξεργαστών. - Ανάπτυξη υλικού ειδικού σκοπού - Σχεδίαση υλικού για συστήματα
υψηλών επιδόσεων - Εισαγωγή στην τεχνολογία blockchain - Έξυπνα συμβόλαια και
αποκεντρωμένες εφαρμογές (distributed apps) - Η υποδομή του Bitcoin - Βασικές Αρχές
Κρυπτογραφίας - Το Blockchain στο Bitcoin - Η Eξόρυξη (Mining) στο Bitcoin - Πορτοφόλια
(wallets) για το Bitcoin - Ηλεκτρονικές Συναλλαγές και Κρυπτονομίσματα - Smart contracts
Ολοκληρωμένα
περιβάλλοντα
υλικού και
λογισμικού στο
διαδίκτυο
Το μεταπτυχιακό μάθημα «Ολοκληρωμένα Περιβάλλοντα υλικού και λογισμικού στο
Διαδίκτυο» παρέχει στους φοιτητές ειδίκευση στον τομέα της δημιουργίας διαδικτυακών
εφαρμογών. Οι φοιτητές εξοικειώνονται με θέματα όπως HTML, CSS και jQuery, JavaScript, PHP
και σύνδεση με βάσεις δεδομένων. Το μάθημα επικεντρώνεται επίσης σε εξειδικευμένα θέματα,
όπως τα μοντέλα ηλεκτρονικού εμπορίου (e-commerce) και περιλαμβάνει περιπτώσεις
μελέτης σχετικές με αυτά. Η ύλη καλύπτει θέματα client side scripting, server side scripting,
καθώς και τη χρήση cookies, sessions, ανέβασμα αρχείων και αποστολή email. Επιπλέον, οι
φοιτητές εξοικειώνονται με την τεχνολογία Ajax. Τέλος, οι φοιτητές αναπτύσσουν πρακτικές
δεξιότητες που απαιτούνται για τον σχεδιασμό και την υλοποίηση προηγμένων διαδικτυακών
εφαρμογών, ενισχύοντας έτσι την επαγγελματική και ακαδημαϊκή τους ανάπτυξη στον τομέα
της τεχνολογίας και του προγραμματισμού εφαρμογών στο Διαδίκτυο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Μηχατρονικά
συστήματα και
εφαρμογές
Η μηχατρονική είναι ένας πολυεπιστημονικός κλάδος της μηχανικής που περιλαμβάνει έναν
συνδυασμό μηχανολογίας, ηλεκτρονικής και μηχανικής υπολογιστών. Στόχος της μηχατρονικής
είναι μια διαδικασία σχεδιασμού που ενοποιεί αυτά τα υποπεδία. Αρχικά, η μηχατρονική
περιελάμβανε απλώς τον συνδυασμό μηχανικής και ηλεκτρονικής, επομένως η λέξη είναι
ένας συνδυασμός μηχανικής και ηλεκτρονικής. Ωστόσο, καθώς τα τεχνικά συστήματα
γίνονται όλο και πιο πολύπλοκα, ο ορισμός διευρύνθηκε για να συμπεριλάβει περισσότερους
τομείς. Περιεχόμενο του μαθήματος Μηχατρονική Εφαρμογές. Ψηφιακά ηλεκτρονικά και
υπολογιστικά συστήματα. Μικροελεγκτές-Μικροϋπολογιστές. Σύστημα ανάπτυξης εφαρμογών
Arduino. Προγραμματισμός του Arduino. Σειριακή είσοδος- έξοδος στο Arduino. Ψηφιακές
και αναλογικές είσοδοι-έξοδοι του Arduino. Βασικά ηλεκτρονικά κυκλώματα. Διασύνδεση
στο Arduino. Αισθητήρες (sensors). Οπτοηλεκτρονικά εξαρτήματα. Ρελέ, ηλεκτρομηχανικά
και στερεάς κατάστασης. DC motors, Servo motors, Stepper motors. Ηλεκτρονικά Ισχύος
Τροφοδοτικά, DIAC, TRIAC. Σύστημα ανάπτυξης micro:bit. προγραμματισμός και διασύνδεση.
Σύστημα ανοικτού λογισμικού Raspberry Pi. GPIO. Διασύνδεση στο Raspberry Pi.
Εφαρμοσμένη
Κρυπτογραφία
και ασφάλεια
υλικού
Σκοπός αυτού του μαθήματος είναι να παρέχει στους μεταπτυχιακούς φοιτητές τις κατάλληλες
γνώσεις και δεξιότητες σχετικά με τα κύρια θέματα της ασφάλειας υλικού, συμπεριλαμβανομένων
των τρωτών σημείων του υλικού, των επιθέσεων και των κατάλληλων μηχανισμών προστασίας.
Με την επιτυχή ολοκλήρωση αυτού του μαθήματος, οι φοιτητές θα είναι σε θέση να:
Διατυπώνουν τις απαιτήσεις ασφάλειας υλικού για ένα σύστημα. Περιγράφουν τους τύπους
σφαλμάτων, ελαττωμάτων και κινδύνων σε ένα σύστημα και τον τρόπο αντιμετώπισής τους και
να επιλέγουν τις κατάλληλες μεθόδους για την αντιμετώπισή τους. Περιγράφουν και εφαρμόζουν
μεθόδους ανάλυσης της ασφάλειας υλικού. Περιγράφουν και εφαρμόζουν μεθόδους
αξιολόγησης της ασφάλειας υλικού. Σχεδιάζουν ψηφιακά κυκλώματα για κρυπτογραφικές
εφαρμογές. Σχεδιάζουν κυκλώματα που θα περιέχουν ενσωματωμένες δοκιμαστικές δομές για
εύκολο έλεγχο. Ελέγχουν τα κυκλώματα για ελαττώματα ή επιβλαβείς πρόσθετες συνιστώσες
υλικού. Περιεχόμενα μαθήματος: Εισαγωγή και βασικές έννοιες, εξέλιξη της ασφάλειας υλικού,
επισκόπηση και επίπεδα ενός υπολογιστικού συστήματος, τύποι ηλεκτρονικού υλικού, ασφάλεια
υλικού έναντι εμπιστοσύνης υλικού, ασφάλεια και δοκιμή/εντοπισμός σφαλμάτων, ηλεκτρονική
αλυσίδα εφοδιασμού. Εισαγωγή στην κρυπτογράφηση και ασφάλεια δεδομένων, πρότυπα
κρυπτογράφησης δεδομένων (DES, AES) και κρυπταλγόριθμοι τμήματος, κρυπτογράφηση
δημόσιου κλειδιού και αλγόριθμος ασύμμετρου κλειδιού RSA. Βασικά στοιχεία σχεδίασης και
δοκιμής VLSI Φυσικές επιθέσεις Πειρατεία πνευματικής ιδιοκτησίας υλικού και αντίστροφη
μηχανική Επιθέσεις πλευρικού καναλιού Δούρειοι Ίπποι Υλικού Επιθέσεις σε PCB, RFID και JTAG
Βασικές τεχνολογίες ασφάλειας υλικού, φυσικές μη κλωνοποιήσιμες συναρτήσεις (PUF) και
γεννήτριες πραγματικά τυχαίων αριθμών (TRNG) Μέτρηση υλικού και ψηφιακή υδατοσήμανση.
Σχεδίαση και
προγραμματισμός μη
επανδρωμένων
οχημάτων
Το μάθημα Σχεδίασης και Προγραμματισμού Μη Επανδρωμένων Οχημάτων (ΜΕΟ) παρέχει
μια ολοκληρωμένη εισαγωγή στον σχεδιασμό, την ανάπτυξη και τον προγραμματισμό των
μη επανδρωμένων συστημάτων. Το μάθημα επικεντρώνεται στις βασικές αρχές ελέγχου, τις
διαφορετικές αρχιτεκτονικές και τοπολογίες που χρησιμοποιούνται, τις μεθόδους σχεδίασης,
και τις τεχνικές προγραμματισμού που είναι απαραίτητες για την ανάπτυξη λειτουργικών και
αυτόνομων μη επανδρωμένων οχημάτων. Βασικοί στόχοι του μαθήματος: Κατανόηση των Αρχών
των ΜΕΟ: Θα έχει αποκτήσει βαθιά κατανόηση των αρχών που διέπουν τα μη επανδρωμένα
οχήματα, συμπεριλαμβανομένων των αισθητήρων, των συστημάτων αυτονομίας και των
μονάδων ελέγχου. Εφαρμογή Αρχών Σχεδίασης: Θα είναι σε θέση να εφαρμόζει αρχές σχεδίασης
για την ανάπτυξη λογισμικού και υλικού που χρησιμοποιούνται στα μη επανδρωμένα οχήματα.
Προγραμματισμός ΜΕΟ: Θα έχει εξοικειωθεί με τη γλώσσα προγραμματισμού C/C++ και τα
εργαλεία ανάπτυξης που απαιτούνται για τον προγραμματισμό μη επανδρωμένων οχημάτων.
Ανάπτυξη και Εφαρμογή Λύσεων: Θα μπορεί να αναπτύσσει λογισμικό για τη λειτουργία
και τον έλεγχο μη επανδρωμένων οχημάτων. Ανάλυση και Επίλυση Προβλημάτων: Θα έχει
αναπτύξει τη δεξιότητα να αναλύει προβλήματα σχετικά με τα μη επανδρωμένα οχήματα και
να επιλύει προβλήματα σε αυτόν τον τομέα. Καινοτομία και Εφαρμογή: Θα έχει αναπτύξει τη
δημιουργικότητα και την ικανότητα να εφαρμόζει τις γνώσεις του σε νέες καινοτόμες εφαρμογές
στον τομέα των μη επανδρωμένων οχημάτων. Το μάθημα περιλαμβάνει τις εξής ενότητες:
Χρήση και προγραμματισμός μικροελεγκτών (Ε/Ε, διακοπές, σειριακά πρωτόκολλα επικοινωνίας,
μετατροπή από αναλογικό σε ψηφιακό) Διαφορετικές τοπολογίες κίνησης σε επίγεια οχήματα.
Τύποι και έλεγχος ηλεκτροκινητήρων συνεχούς ρεύματος (DC, BLDC, Stepper, Servo) Αισθητήρες
(Θέσης, ταχύτητας, υψόμετρου, πορείας, σύγκριση διαφορετικών τεχνολογιών) Διαφορετικές
τοπολογίες εναέριων οχημάτων. Υποσυστήματα IMU και AHRS. Έλεγχος PID Πομποδέκτες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Συστήματα
ευφυούς
διαχείρισης
πόρων και
υποδομών στο
διαδίκτυο των
αντικειμένων
(smart
cities, smart
transportation,
precision
agriculture)
Το μάθημα αποσκοπεί στην παρουσίαση του οικοσυστήματος του Διαδικτύου των
Αντικειμένων (Internet of Things - IoT) και των σημαντικών δυνατοτήτων που προσφέρουν
στις μέρες μας οι σύγχρονες εφαρμογές σε αυτό, στην κατανόηση των υποστηρικτικών
τεχνολογιών και απαιτούμενων υποδομών για την αποδοτική διανομή και λειτουργία των
ΙοΤ εφαρμογών, στην ανάλυση των συστατικών του συνεχούς (continuum - συσκευών-edge/
central cloud-δικτύωσης) και των τεχνικών διασύνδεσης μεταξύ τους, στην εμβάθυνση
στις τεχνολογίες προγραμματισμού και ανάπτυξης ΙοΤ εφαρμογών, στην επίδειξη των
σημαντικότερων σεναρίων-περιπτώσεων χρήσης τους, και στην εφαρμογή όλων των
παραπάνω σε πεδία πραγματικών προβλημάτων και περαιτέρω έρευνας. Με την επιτυχή
ολοκλήρωση του μαθήματος ο φοιτητής/τρια θα μπορεί να:
Αναγνωρίζει τα βασικά χαρακτηριστικά και δυνατότητες που παρέχει το Διαδίκτυο
των Αντικειμένων και οι εφαρμογές του χρησιμοποιεί τεχνολογίες προγραμματισμού,
πλατφόρμες, ολοκληρωμένες βιβλιοθήκες, διεπαφές και εργαλεία που προσφέρονται για την
ανάπτυξη εφαρμογών του Διαδικτύου των Αντικειμένων εφαρμόζει μεθοδολογίες σχεδίασης
και ανάλυσης συστημάτων για την ευφυή διαχείριση πόρων και υποδομών.
Εμβαθύνει στην αρχιτεκτονική των προσφερόμενων εφαρμογών και συστημάτων και στους
μηχανισμούς επικοινωνίας-διασύνδεσης και αλληλεπίδρασης των επιμέρους συνιστωσών.
Αξιολογεί και σχεδιάζει ολοκληρωμένες λύσεις σε συνεργασία-διασύνδεση με απαραίτητες
υποδομές νεφοϋπολογιστικής.
Κατανοεί προχωρημένες έννοιες και να διερευνά σύγχρονες τάσεις επέκτασής του διαδικτύου
των αντικειμένων και των εφαρμογών του (π.χ. fog computing, mobile edge computing,
διαδίκτυο των πάντων κ.ά.).
Εφαρμογές
μηχανικής
ευφυΐας και
μάθησης Νευρομορφικός
υπολογισμός
Το μάθημα συνδυάζει τις προηγμένες αρχές της μηχανικής ευφυΐας και μάθησης με θέματα
του νευρομορφικού υπολογισμού. Ο στόχος του μαθήματος είναι να παρέχει βαθειά
κατανόηση των συνεργατικών τομέων των ευφυών τεχνολογιών και της νευροεπιστήμης.
Περιεχόμενο Μαθήματος:
1. Θεμελιώδεις Αρχές Μηχανικής Ευφυΐας:
- Εισαγωγή στις βασικές έννοιες της μηχανικής ευφυΐας.
- Αλγόριθμοι μάθησης και εκπαίδευση μοντέλων.
2. Εφαρμογές Μηχανικής Ευφυΐας:
- Εξελιγμένες εφαρμογές στον τομέα της τεχνητής νοημοσύνης.
- Υποστηρικτικά συστήματα λήψης αποφάσεων σε πολύπλοκα περιβάλλοντα.
3. Νευρομορφικός Υπολογισμός:
- Εισαγωγή στην αρχιτεκτονική της νευρομορφικής υπολογιστικής.
- Εφαρμογές στην επεξεργασία σημάτων, αναγνώριση προτύπων και μηχανική όραση.
4. Συνεργατικοί Τομείς:
- Εφαρμογές που ενσωματώνουν συνδυαστικά την μηχανική ευφυΐα και το νευρομορφικό
υπολογισμό.
- Σύγχρονες εξελίξεις και τάσεις στην έρευνα και τη βιομηχανία.
Άρθρο 8
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός φοιτητής/τρια υποχρεούται να εκπονήσει και να υποστηρίξει με επιτυχία τη μεταπτυχιακή
διπλωματική του/της εργασία στο 3ο εξάμηνο σπουδών. Ο μεταπτυχιακός φοιτητής έχει δικαίωμα αίτησης ανάληψης
Μ.Δ.Ε εφόσον βρίσκεται στο δεύτερο εξάμηνο σπουδών. Το θέμα της Μ.Δ.Ε. πρέπει να εντάσσεται στο αντικείμενο
του Π.Μ.Σ.
Ειδικότερα θέματα εκπόνησης Μ.Δ.Ε. ορίζονται από τον Οδηγό Μεταπτυχιακής Διπλωματικής Εργασίας του Π.Μ.Σ,
και περιλαμβάνουν θέματα που σχετίζονται με:
1. Τον εκπαιδευτικό σκοπό της,
2. τα στάδια υποβολής της,
3. τα πεδία ερευνητικού ενδιαφέροντος,
4. τα στάδια διενέργειάς της,
5. την αλλαγή τίτλου,
6. τις καλές πρακτικές σύνταξης του κειμένου και της ηλεκτρονικής ή έντυπης ανάγνωσης της,
7. τη μελέτη και εύρεση βιβλιογραφικών πηγών,
8. την σύνταξη των ερευνητικών εργασιών,
9. τα κριτήρια αξιολόγησης,
10. την αλλαγή επιβλέποντα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Άρθρο 9
Οργάνωση Π.Μ.Σ. με τη χρήση μεθόδων
σύγχρονης και ασύγχρονης
εξ αποστάσεως εκπαίδευσης
Στο Π.Μ.Σ. προβλέπεται σύγχρονη και ασύγχρονη
εξ αποστάσεως εκπαίδευση, η διαδικασία υλοποίησής
της οποίας είναι σύμφωνα με τα προβλεπόμενα του
ν. 4957/2022 (B’ 4861/2023) και του άρθρου 9 του Πρότυπου Κανονισμού Σπουδών των Π.Μ.Σ. του Πα.Δ.Α. κα-
θώς επίσης και την υπό στοιχεία 18137/Ζ1/16-2-2023
(Β’ 1079) κοινή υπουργική απόφαση.
Η Έκθεση ανάλυσης εξ αποστάσεως Εκπαίδευσης αναλύεται στο Παράρτημα Ι του παρόντος Κανονισμού, του
οποίου αποτελεί αναπόσπαστο μέρος.
Άρθρο 10
Αξιολόγηση φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή καταρτίζει και ανακοινώνει
εγκαίρως το ωρολόγιο πρόγραμμα των εξετάσεων κάθε
εξεταστικής περιόδου και όχι αργότερα από δέκα (10)
ημέρες πριν από την έναρξη των εξετάσεων.
Η επαναληπτική εξεταστική περίοδος διεξάγεται κατά
το μήνα Σεπτέμβριο εκάστου έτους.
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρακο-
λουθήσουν στο πλαίσιο του Π.Μ.Σ. πραγματοποιείται με
γραπτές ή προφορικές εξετάσεις ή με εκπόνηση εργασιών
καθ’ όλη τη διάρκεια του εξαμήνου. Ο τρόπος αξιολόγησης περιγράφεται στο περίγραμμα του κάθε μαθήματος.
Η επίδοση σε κάθε μάθημα αξιολογείται από τον/ους
διδάσκοντα/ες και βαθμολογείται με την ισχύουσα, για
τους προπτυχιακούς φοιτητές, κλίμακα βαθμολογίας. Συγκεκριμένα, οι βαθμοί κυμαίνονται από μηδέν (0) μέχρι
δέκα (10). Προβιβάσιμοι βαθμοί είναι το πέντε (5) και οι
μεγαλύτεροί του. Για την αντιμετώπιση έκτακτων αναγκών
ή συνθηκών που ανάγονται σε λόγους ανωτέρας βίας δύναται η χρήση ηλεκτρονικών μέσων για την αξιολόγηση
των μαθημάτων, υπό την προϋπόθεση ότι εξασφαλίζεται
το αδιάβλητο της διαδικασίας της αξιολόγησης.
Για την αξιολόγηση φοιτητών με αναπηρία και ειδικές
εκπαιδευτικές ανάγκες είναι δυνατόν να εφαρμοστούν
εναλλακτικές μέθοδοι εξέτασης.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύνα-
ται να ζητήσει, με αίτησή του προς τον Διευθυντή του
Π.Μ.Σ., να αξιολογηθεί από τριμελή επιτροπή, η οποία
αποτελείται από διδακτικό προσωπικό του ίδιου ή άλλου
Τμήματος του Πα.Δ.Α., με γνωστικό αντικείμενο ίδιο ή
συναφές με αυτό του προς εξέταση μαθήματος, στην
οποία δεν μπορεί να συμμετέχει ο/η διδάσκων/ούσα
του μαθήματος. Αν ο Διευθυντής του Π.Μ.Σ. δεν ορίσει
τα μέλη της επιτροπής εντός ενός (1) μηνός από την υποβολή της αίτησης, ο φοιτητής δύναται να ζητήσει τον
ορισμό τους από τον Πρόεδρο του Τμήματος.
Άρθρο 11
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή.
11.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα δικαιώματα και τις παροχές που προβλέπονται και για τους φοιτη-
τές του πρώτου κύκλου σπουδών, πλην του δικαιώματος
παροχής δωρεάν διδακτικών συγγραμμάτων. Οι μεταπτυχιακοί/κές φοιτητές/τριες δύνανται να χρησιμοποιούν την
υπάρχουσα υλικοτεχνική υποδομή του Πανεπιστημίου
Δυτικής Αττικής, η οποία περιλαμβάνει χώρους διδασκαλίας κατάλληλα εξοπλισμένους με σύγχρονα μέσα διδα-
σκαλίας και Η/Υ, τη Βιβλιοθήκη, και τις εγκαταστάσεις του
Τμήματος Μηχανικών Πληροφορικής και Υπολογιστών.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83), όπως τροποποιήθηκε και ισχύει.
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ες φοιτητές/τριες δύνανται να καλύπτονται οικονομικά από χρηματοδοτούμενα προγράμ-
ματα έρευνας στα οποία συμμετέχουν. Οι σχετικές λεπτομέρειες ορίζονται με απόφαση της Σ.Ε., ύστερα από
εισήγησή του/της Διευθυντή/ντριας του Π.Μ.Σ.
Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Πανεπιστήμιο Δυτικής Αττικής οφείλει να εξασφαλίζει υποχρεωτικά στους/στις μεταπτυχιακούς/κές
φοιτητές/τριες με αναπηρία ή/και ειδικές εκπαιδευτικές
ανάγκες προσβασιμότητα στα προτεινόμενα προγράμματα και την διδασκαλία ή άλλες διευκολύνσεις.
11.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
- Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια, συζητήσεις,
συνέδρια/ημερίδες με γνωστικό αντικείμενο συναφές
με αυτό του Π.Μ.Σ., διαλέξεις ή άλλες επιστημονικές
εκδηλώσεις του Π.Μ.Σ. Οι μεταπτυχιακοί φοιτητές
δύναται να ασκούν επικουρικό διδακτικό έργο σε
προγράμματα σπουδών πρώτου κύκλου με απόφαση αρμοδίου οργάνου του Π.Μ.Σ. Οι μεταπτυχιακοί
φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής Υπηρεσίας Απόκτησης
Ακαδημαϊκής Ταυτότητας του Υπουργείου Παιδείας
και Θρησκευμάτων.
11.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης. Η απόφαση κοινοποιείται εντός 15 ημερών στον/
ην ενδιαφερόμενο/νη μεταπτυχιακό/κη φοιτητή/τρια και
έχει δικαίωμα υποβολής ένστασης εντός δέκα πέντε (15)
ημέρων από την ημερομηνία έκδοσης της. Η ένσταση
κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών).
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα.
ζ. Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
η) Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιοδήποτε
λόγο, τα ήδη καταβληθέντα δίδακτρα δεν επιστρέφονται.
Άρθρο 12
Τέλη φοίτησης
Το ύψος των τελών φοίτησης για το Π.Μ.Σ. «Προηγμένες Τεχνολογίες Υπολογιστικών Συστημάτων» ανέρχεται
στο ποσό των χιλίων εξακοσίων ευρώ (1600€).
Οι μεταπτυχιακοί φοιτητές του Π.Μ.Σ. υποχρεούνται
στην καταβολή αυτών. Το ύψος των προβλεπόμενων
τελών φοίτησης για το σύνολο του προγράμματος καθορίζεται στο Φ.Ε.Κ. ίδρυσης του Π.Μ.Σ.
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του Πανεπιστη-
μίου Δυτικής Αττικής, ο οποίος είναι αρμόδιος για τη
διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ «Προηγμένες Τεχνολογίες Υπολογιστικών
Συστημάτων» παρέχεται η δυνατότητα απαλλαγής των
τελών φοίτησης, σύμφωνα με την ισχύουσα νομοθεσία
και όπως περιγράφεται στο άρθρο 14 του Πρότυπου Κανονισμού Σπουδών των Π.Μ.Σ. του Πα.Δ.Α. (B’ 4861/2023)
και του παρόντος κανονισμού.
Άρθρο 13
Υποτροφίες
Το Π.Μ.Σ. «Προηγμένες Τεχνολογίες Υπολογιστικών
Συστημάτων» δύναται να χορηγεί υποτροφίες ανταποδοτικές και μη, ή βραβεία αριστείας σε μεταπτυχιακούς/
κές φοιτητές/τριες πλήρους φοίτησης, σύμφωνα με απόφαση της Συνέλευσης.
Οι υποτροφίες χορηγούνται βάσει αντικειμενικών κριτηρίων, ακαδημαϊκών, οικονομικών και κοινωνικών, τα
οποία είναι:
1. Ακαδημαϊκά:
α) Η φοίτηση.
β) Ο μέσος όρος βαθμολογίας του προηγούμενου
εξάμηνου.
γ) Ο βαθμός πτυχίου με το οποίο εισήχθη στο Π.Μ.Σ.
δ) Πρόσφατες ακαδημαϊκές επιδόσεις (βραβεία και
τιμητικές διακρίσεις).
2. Οικονομικά:
1. Εγγεγραμμένοι φοιτητές Π.Μ.Σ. δύνανται να φοιτούν
δωρεάν σε Π.Μ.Σ., αν προβλέπεται η καταβολή τελών
φοίτησης, εφόσον πληρούν τα οικονομικά ή κοινωνικά
κριτήρια σύμφωνα με τις διατάξεις του άρθρου 86 του
ν. 4957/2022 και της υπό στοιχεία 108990/Ζ1/8-9-2022
(Β’ 4899) υπουργικής απόφασης.
3. Κοινωνικά:
α) Διαζευγμένος/η με προστατευόμενα μέλη (παιδιά).
β) Αναπηρία υποψηφίου/ας.
γ) Μονογονεϊκή οικογένεια.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
δ) Ορφανός/η από δυο γονείς και δεν έχει υπερβεί το
25ο έτος της ηλικίας του/της.
ε) Τέκνο πολύτεκνης οικογένειας.
στ) Μέλη ίδιας οικογενείας.
Διαδικασία:
Μετά από εισήγηση της Συντονιστικής Επιτροπής του
Π.Μ.Σ., προκηρύσσεται πρόσκληση υποβολής αιτήσεως
για τη χορήγηση υποτροφίας. Οι υποψήφιοι/ες οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητικά
και τα υποβάλλουν στην Γραμματεία του Τμήματος στις
ημερολογιακές προθεσμίες που ορίζονται στην πρόσκληση. Η αίτηση επέχει θέση Υπεύθυνης Δήλωσης του
ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς
τη Συνέλευση.
Ο ανώτατος αριθμός υποτροφιών στο Π.Μ.Σ. ορίζεται
σε τρεις ανά έτος.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή και σε μεταπτυχιακό φοιτητή που έχει εισαχθεί στο Π.Μ.Σ. χωρίς την υποχρέωση καταβολής τελών
φοίτησης.
Άρθρο 14
Δίπλωμα Μεταπτυχιακών Σπουδών (Δ.Μ.Σ)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα μαθήματα και στη Μεταπτυχιακή Διπλωματική Εργασία
(Μ.Δ.Ε.).
Αναλυτικότερα σε κάθε εξάμηνο ο φοιτητής/τρια λαμβάνει βαθμολογία σε κάθε μάθημα που εξετάζεται και
εάν αξιολογηθεί επιτυχώς, πιστώνεται αναλογικά τις πιστωτικές μονάδες που αντιστοιχούν. Ο τελικός βαθμός
του Δ.Μ.Σ. προκύπτει από τον βαθμό αξιολόγησης:
α) Στα μαθήματα,
β) στη Μεταπτυχιακή Διπλωματική Εργασία
Ο βαθμός του Διπλώματος Μεταπτυχιακών Σπουδών
(Δ.Μ.Σ.) εξάγεται με προσέγγιση δύο δεκαδικών ψηφίων
και προκύπτει από τον τύπο:
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: Από οκτώ και πενήντα (8,50) μέχρι δέκα (10),
- Λίαν καλώς: Από έξι και πενήντα (6,50) ως και οκτώ
και σαράντα εννέα (8,49),
- Καλώς: Από πέντε (5) ως και έξι και σαράντα εννέα
(6,49) ή
- Απορρίπτεται: Από μηδέν (0) έως τέσσερα και ενενήντα εννέα (4,99).
Άρθρο 15
Διδάσκοντες Προγραμμάτων
Μεταπτυχιακών Σπουδών
15.1. Το διδακτικό έργο του Προγράμματος Μεταπτυχιακών Σπουδών ανατίθεται, κατόπιν απόφασης της Σ.Τ.
στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πα.Δ.Α. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του  Πα.Δ.Α. ή
άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
15.2. Η ανάθεση του διδακτικού έργου του Π.Μ.Σ.
πραγματοποιείται με απόφαση του Τμήματος κατόπιν
εισήγησης του Διευθυντή του Π.Μ.Σ. Με απόφαση της
Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους διδάκτορες
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
του Τμήματος ή της Σχολής, με αντικείμενο συναφές με
το παρεχόμενο επικουρικό διδακτικό έργο του Π.Μ.Σ.,
υπό την επίβλεψη διδάσκοντος του Π.Μ.Σ., κατόπιν εισηγήσεως της Σ.Ε.
15.3. Δικαίωμα επίβλεψης διπλωματικών εργασιών
έχουν οι διδάσκοντες των περ. α) έως στ) της παρ. 1,
υπό την προϋπόθεση ότι είναι κάτοχοι διδακτορικού
διπλώματος. Με απόφαση του αρμοδίου οργάνου του
Π.Μ.Σ., δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ.
15.4. Όλες οι κατηγορίες διδασκόντων δύνανται να
αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση του αρμόδιου οργά-
νου του Π.Μ.Σ. περί ανάθεσης του διδακτικού έργου,
καθορίζεται το ύψος της αμοιβής κάθε διδάσκοντος.
Ειδικώς οι διδάσκοντες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο
που προσφέρουν προς το Π.Μ.Σ., εφόσον εκπληρώνουν
τις ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155, του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.Ε.Π., εφόσον εκπληρώνουν τις
ελάχιστες εκ του νόμου υποχρεώσεις τους.
Στις υποχρεώσεις των διδασκόντων περιλαμβάνονται, μεταξύ άλλων, ο καθορισμός και η περιγραφή
του μαθήματος, η παράθεση σχετικής βιβλιογραφίας,
ο καθορισμός του τρόπου εξέτασης του μαθήματος, η
επικοινωνία με τους/τις μεταπτυχιακούς/κες φοιτητές/
τριες.
15.5. Στο Π.Μ.Σ. με απόφαση της Συνέλευσης του
Τμήματος εφαρμόζεται ο θεσμός του Ακαδημαϊκού Συμβούλου. Σκοπός της λειτουργίας του εν λόγω θεσμού
είναι η παροχή συμβουλευτικής στους μεταπτυχιακούς
φοιτητές κατά τη διάρκεια των σπουδών τους σε ακαδημαϊκά θέματα με εξατομικευμένο τρόπο. Προσδοκώμενο
αποτέλεσμα είναι η διευκόλυνση των μεταπτυχιακών
φοιτητών στην ολοκλήρωση των σπουδών τους με
παράλληλη αξιοποίηση των ιδιαίτερων δεξιοτήτων και
ενδιαφερόντων τους στο έδαφος της εκπαιδευτικής και
ερευνητικής διαδικασίας. Ο Ακαδημαϊκός Σύμβουλος
επιλέγει τον τρόπο προσέγγισης και παροχής συμβουλευτικής στους φοιτητές που του ανατίθενται σε κάθε
ακαδημαϊκό έτος.
Άρθρο 16
Επικουρικό διδακτικό έργο
μεταπτυχιακών φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία των
μελών Διδακτικού Ερευνητικού Προσωπικού κατά την
άσκηση του διδακτικού τους έργου, η άσκηση των φοιτητών, η διεξαγωγή φροντιστηρίων, εργαστηριακών ασκή-
σεων, η εποπτεία εξετάσεων και η διόρθωση ασκήσεων.
Άρθρο 17
Χρηματοδότηση - Οικονομική διαχείριση
Η χρηματοδότηση του Π.Μ.Σ. προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Πανεπιστημίου Δυτικής Αττικής
και
στ) τον κρατικό προϋπολογισμό ή το πρόγραμμα δημοσίων επενδύσεων.
Η καταβολή των τελών φοίτησης πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει για
τα έσοδα από αντίστοιχες πηγές χρηματοδότησης.
β) Το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Μεθοδολογία κατάρτισης προϋπολογισμών εσόδων:
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
Έσοδα - χρηματοδότηση
Τέλη φοίτησης
Δωρεές, χορηγίες και πάσης φύσεως
οικονομικές ενισχύσεις
Κληροδοτήματα
Πόροι από ερευνητικά έργα ή προγράμματα
Ίδιοι πόροι του Πα.Δ.Α.
Κρατικός προϋπολογισμός ή Πρόγραμμα
Δημοσίων επενδύσεων
Αναφέρεται στον προϋπολογισμό ενός πλήρους κύκλου φοίτησης του Π.Μ.Σ. για τους εισακτέους του εν
λόγω έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά - αναμενόμενες εκροές.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
α) αμοιβές για τη διοικητική - τεχνική υποστήριξη,
β) Αμοιβές διδακτικού προσωπικού,
γ) δαπάνες μετακίνησης,
δ) δαπάνες εξοπλισμού και υλικοτεχνικής υποδομής,
ε) δαπάνες χορήγησης υποτροφιών.
στ) λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική - τεχνική
υποστήριξη
Αμοιβές διδακτικού προσωπικού
Δαπάνες μετακίνησης
Δαπάνες εξοπλισμού και υλικοτεχνικής
υποδομής
Δαπάνες χορήγησης υποτροφιών
Λοιπές λειτουργικές δαπάνες
Μερικό Σύνολο (70%)
Λειτουργικά έξοδα Πα.Δ.Α. (30%) ΕΛΚΕ
Σύμφωνα με την παρ.  2, του άρθρου  85, του
ν. 4957/2022, καθορίζεται ποσοστό δύο τοις εκατό (2%),
ως ανώτατο ποσοστό επί των συνολικών ετήσιων εσόδων κάθε Π.Μ.Σ. που δύναται να διατίθεται προς Έργο/
Πρόγραμμα της παρ. 1 του ίδιου άρθρου.
Άρθρο 18
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
AI) για την εκπόνηση εργασιών που τους ανατίθενται
στα πλαίσια του Π.Μ.Σ. ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
ή της Επιτροπής Προγράμματος Σπουδών, για διαγραφή
του/της. Στις παραπάνω περιπτώσεις, η Συνέλευση του
Τμήματος μπορεί να αποφασίσει τη διαγραφή του/της,
αφού προηγουμένως του/της δοθεί η δυνατότητα να
εκθέσει, προφορικώς ή γραπτώς, τις απόψεις του/της
επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/η
φοιτητή/τρια κατά τη συγγραφή εργασιών στο πλαίσιο
των μαθημάτων ή την εκπόνηση της διπλωματικής εργασίας.
Άρθρο 19
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές
σπουδές του, ορκίζεται σε δημόσια τελετή ορκωμοσίας,
ενώπιον του/της Πρύτανη/νισσας ή του/της Αντιπρύτανη/ις ως εκπροσώπου του/της Πρύτανη και του/της Προ-
έδρου του Τμήματος, που γίνεται μετά τη λήξη εκάστης
εξεταστικής περιόδου, σε ημέρα και ώρα, που ορίζεται
από τον/την Πρύτανη σε συνεργασία με τους Προέδρους
των Τμημάτων. Ο όρκος δεν αποτελεί συστατικό στοιχείο της επιτυχούς περάτωσης των σπουδών, είναι όμως
αναγκαία προϋπόθεση για τη χορήγηση του Μεταπτυχιακού Διπλώματος Σπουδών. Για λόγους ανωτέρας βίας
(π.χ. λόγοι υγείας, διαμονή ή εργασία στο εξωτερικό,
στρατιωτικές υποχρεώσεις) και με αίτησή του προς τη
Γραμματεία του Τμήματος του, ο/η απόφοιτος/η μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε ορκωμοσία
εγκρίνεται από τον Πρόεδρο του Τμήματος. Πριν από
την ορκωμοσία ή την απαλλαγή από αυτή, μπορεί να
δίδεται στους αποφοίτους σχετικό πιστοποιητικό για την
επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 20
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους μεταπτυχιακούς φοιτητές. Η αξιολόγηση γίνεται με
τη χρήση ειδικού εντύπου/ερωτηματολογίου αξιολόγησης που συμπληρώνουν οι μεταπτυχιακοί φοιτητές. Τα
μαθήματα αξιολογούνται ως προς το περιεχόμενο, τον
τρόπο διδασκαλίας, το εκπαιδευτικό υλικό και το βαθμό συσχέτισής τους με τις αρχές και τη φιλοσοφία του
μεταπτυχιακού προγράμματος. Οι διδάσκοντες/ουσες
αξιολογούνται σε πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις
και την ικανότητα μετάδοσής τους στους φοιτητές, την
προετοιμασία τους, τη χρήση σύγχρονης βιβλιογραφίας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
την προθυμία τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών
εξετάσεων και την τήρηση των ωρών διδασκαλίας του
μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Μηχανικών Πληροφορικής και Υπολογιστών
της Σχολής Μηχανικών και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός
εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των απο-
φοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Άρθρο 21
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του στην ελληνική γλώσσα. Η επίσημη ιστοσελίδα του Π.Μ.Σ. ενημερώνεται διαρ-
κώς και περιέχει όλες τις πληροφορίες και ανακοινώσεις
του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 22
Λοιπές Διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
Μετά από τα παραπάνω έληξε η Συνεδρίαση
ΠΑΡΑΡΤΗΜΑ Ι
ΕΚΘΕΣΗ ΑΝΑΛΥΣΗΣ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗΣ
«Π.Μ.Σ ΠΡΟΗΓΜΕΝΕΣ ΤΕΧΝΟΛΟΓΙΕΣ ΥΠΟΛΟΓΙΣΤΙΚΩΝ
ΣΥΣΤΗΜΑΤΩΝ»
Η Εξ Αποστάσεως Εκπαίδευση αποτελεί ένα δυναμικό
και ραγδαία εξελισσόμενο επιστημονικό πεδίο με πληθώρα συνιστωσών και μεθοδολογικών προσεγγίσεων. Η
εφαρμογή τεχνικών εξ αποστάσεως εκπαίδευσης αποτελεί μια πρόκληση για κάθε διδάσκοντα που εμπλέκεται
πρώτη φορά σε μια τέτοια διαδικασία.
Στις συνθήκες που έχουν διαμορφωθεί, είναι επιτακτική η ανάγκη ανασύνθεσης του μαθησιακού περιβάλ-
λοντος. Το σχέδιο δράσης του Πανεπιστημίου Δυτικής
Αττικής περιλαμβάνει την υποστήριξη της εκπαιδευτικής
διαδικασίας με ψηφιακά μέσα και τεχνολογίες (ασύγχρονα και σύγχρονα ηλεκτρονικά εργαλεία και περιβάλλο-
ντα), δίνοντας ταυτόχρονα έμφαση στην επιμόρφωση
των μελών του σε θέματα μεθόδων, τεχνικών και καλών πρακτικών εκπαίδευσης με ψηφιακές τεχνολογίες.
(https://www.uniwa.gr/e-learning/).
Το σύνολο του υλικού των μαθημάτων που προσφέρονται από το Πανεπιστήμιο Δυτικής Αττικής για τη δι-
εξαγωγή της εξ αποστάσεως εκπαίδευσης μέσω ασύγχρονων και σύγχρονων ψηφιακών τάξεων και εργαλείων
(Open eclass, Moodle, MS Teams καθώς και εναλλακτικών αυτών), συμπεριλαμβανομένων ενδεικτικά αλλά
όχι περιοριστικά, κειμένων, διαφανειών, γραφημάτων,
γραφικών, φωτογραφιών, βίντεο, σχεδιαγραμμάτων,
απεικονίσεων, προσομοιώσεων και γενικά κάθε είδους
αρχείων, αποτελεί αντικείμενο πνευματικής ιδιοκτησίας (copyright) και διέπεται από τις εθνικές και διεθνείς
διατάξεις περί Πνευματικής Ιδιοκτησίας, με εξαίρεση τα
ρητώς αναγνωρισμένα δικαιώματα τρίτων.
Συνεπώς, απαγορεύεται ρητά η με οποιονδήποτε
τρόπο καταγραφή, βιντεοσκόπηση, ηχογράφηση, όπως
επίσης η αναπαραγωγή, αναδημοσίευση, αντιγραφή,
μετάδοση, έκδοση, μετάφραση, τροποποίηση του υλικού των μαθημάτων που διεξάγονται από απόσταση,
τμηματικά ή περιληπτικά, χωρίς τη ρητή προηγούμενη
έγγραφη συναίνεση του Διδάσκοντα.
Σε περίπτωση που διαπιστωθεί παράβαση της παραπάνω απαγόρευσης, πρόκειται να κινηθεί άμεσα η
διαδικασία επιβολής όλων των νόμιμων κυρώσεων και
ιδίως η άσκηση ποινικής δίωξης κατά του υπαιτίου και
ικανοποίηση όλων των αξιώσεων, σύμφωνα με τις διατάξεις περί Πνευματικής ιδιοκτησίας.
Των ανωτέρω εξαιρείται η απλή παρακολούθηση και
«φόρτωση» (download) του μαθησιακού υλικού για αυστηρά προσωπική χρήση των φοιτητών για σκοπούς
μελέτης, εκπόνησης ασκήσεων/εργασιών και διεξαγωγής έρευνας.
Σε περίπτωση πρόθεσης βιντεοσκόπησης ηλεκτρονικής διάλεξης ή άλλης σύγχρονης εκπαιδευτικής δρα-
στηριότητας (ασκήσεις πράξης, εργαστηριακή ομάδα) εκ
μέρους του Διδάσκοντα θα πρέπει, πριν την έναρξη της
καταγραφής, να ενημερώνονται οι συμμετέχοντες φοιτητές ώστε να συναινούν ή και να έχουν τη δυνατότητα
απενεργοποίησης της κάμερας, του μικροφώνου τους ή
ακόμα και αποχώρησης από τη σύσκεψη.
Μέρος των μαθημάτων του Μεταπτυχιακού προγράμματος σπουδών «Προηγμένες Τεχνολογίες Υπολο-
γιστικών Συστημάτων» θα διεξάγονται με σύγχρονη εξ’
αποστάσεως εκπαίδευση. Η εξ’ αποστάσεως σύγχρονη
εκπαίδευση δεν θα ξεπερνά σε καμία περίπτωση το
80% των πιστωτικών μονάδων του Π.Μ.Σ. Η εποχή μας
επιβάλει την αξιοποίηση ψηφιακών εργαλείων και την
ενίσχυση των ψηφιακών δεξιοτήτων του ανθρώπινου
δυναμικού και πολύ περισσότερο σε ένα Π.Μ.Σ. που
συνδέεται άμεσα με αυτά τα ζητούμενα. Με την εξ αποστάσεως εκπαίδευση, εκτός από την γνωστική ωφέλεια,
το Π.Μ.Σ. θα συμβάλει και στη μείωση της ενέργειας που
απαιτείται για τη μεταφορά των φοιτητών στο χώρο του
Πανεπιστημίου και της ενέργειας που θα δαπανούσε το
ίδρυμα με τη λειτουργία των αιθουσών του. Για την σύγχρονη εξ’ αποστάσεως εκπαίδευση θα χρησιμοποιηθεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
το Microsoft Teams με παράλληλη υποστήριξη κυρίως
της εκπαιδευτικής πλατφόρμας Moodle και δευτερευόντως του eclass. Θα είναι διαθέσιμο στους φοιτητές, το
απαραίτητο εκπαιδευτικό υλικό για τις σπουδές τους, σε
όλη τη διάρκεια του προγράμματος μέσω του Microsoft
Teams και του Moodle. Στους μεταπτυχιακούς φοιτητές θα δίνεται η δυνατότητα αξιοποίησης του Office365
μέσω του Πανεπιστημίου Δυτικής Αττικής. Με την εμπειρία που διαθέτει το Πανεπιστήμιο Δυτικής Αττικής σε ερ-
γαλεία σύγχρονης και ασύγχρονης εκπαίδευσης, επιτυγχάνεται μία εξαιρετική προσομοίωση της εκπαιδευτικής
αίθουσας και συνολικά της εκπαιδευτικής διαδικασίας.
Ο συνδυασμός δια ζώσης εκπαίδευσης με εξ αποστάσεως (σύγχρονη και ασύγχρονη) που θα παρέχεται
από το Π.Μ.Σ. «Προηγμένες Τεχνολογίες Υπολογιστικών
Συστημάτων» γενικά, θα δημιουργεί ένα εξαιρετικό περιβάλλον που θα οδηγεί σε μία φοιτητοκεντρική διαδι-
κασία μάθησης. Ο φοιτητής καλείται να μελετήσει και
να αποκτήσει γνώση διά ζώσης και από απόσταση, ενώ
σημαντικό ρόλο σε αυτόν τον στόχο παίζει η συνεργασία
με άλλους φοιτητές καθώς και με τον διδάσκοντα. Έτσι,
ο ρόλος του καθηγητή-διδάσκοντα στο Π.Μ.Σ. «Προηγμένες Τεχνολογίες Υπολογιστικών Συστημάτων» μετα-
τρέπεται σε καθηγητή-σύμβουλο μιας και ο στόχος του
είναι να βοηθήσει τον φοιτητή αλλά και να τον συμβουλέψει σε ζητήματα που έχουν να κάνουν με τον τρόπο
μελέτης. Όλοι οι διδάσκοντες στο Πανεπιστήμιο Δυτικής Αττικής εκπαιδεύονται και υποστηρίζονται από το
Γραφείο Υποστήριξης Διδασκαλίας και Μάθησης πάνω
στη διδασκαλία με τη μεθοδολογία της εξ αποστάσεως
εκπαίδευσης και έτσι διασφαλίζεται η εξοικείωσή τους
με το συγκεκριμένο σύστημα εκπαίδευσης.
Σε όλους τους φοιτητές του Π.Μ.Σ. «Προηγμένες Τεχνολογίες Υπολογιστικών Συστημάτων» θα παρέχονται
επιπρόσθετα MS OFFICE 365 με δυνατότητα αποθήκευσης 30GB στο cloud της Microsoft. To Πανεπιστήμιο Δυ-
τικής Αττικής διαθέτει δύο πλατφόρμες ασύγχρονης εξ’
αποστάσεως εκπαίδευσης (Moodle, e-class). Το Π.Μ.Σ.
θα χρησιμοποιεί και τα δυο συστήματα ασύγχρονης
ηλεκτρονικής εκπαίδευσης του Πανεπιστημίου (Moodle,
e-class) και την Πλατφόρμα σύγχρονης εξ’ αποστάσεως
εκπαίδευσης MS Teams. Στο Τμήμα Μηχανικών Πληροφορικής και Υπολογιστών δραστηριοποιείται ομάδα με-
λών ΔΕΠ και ΕΔΙΠ για τη λειτουργία και ανάπτυξη των
συστημάτων Ηλεκτρονικής Εκπαίδευσης του ΠΑ.Δ.Α.
Το πρόγραμμα σπουδών του Π.Μ.Σ. «Προηγμένες Τεχνολογίες Υπολογιστικών Συστημάτων» βασίζεται στη
διαπίστωση ότι οι σύγχρονες επιχειρήσεις αντιμετωπίζουν διαρκώς νέες προκλήσεις στον σχεδιασμό και την
υλοποίηση των δραστηριοτήτων τους. Το πρόγραμμα
σπουδών του έχει σχεδιαστεί με τρόπο τέτοιο ώστε να
ενθαρρύνει την ενεργό συμμετοχή και να προωθεί διεπιστημονικές προσεγγίσεις. Το μεταβαλλόμενο προφίλ
των συγχρόνων επιχειρήσεων θέτει σε πρώτο πλάνο τον
ανθρώπινο παράγοντα που πρέπει να λειτουργήσει ως
αισθητήρας διαφορετικών οπτικών ερμηνείας του εξωτερικού περιβάλλοντος.
Τα μαθήματα στο Π.Μ.Σ. θα είναι ένα μείγμα παραδοσιακών και καινοτόμων μεθόδων διδασκαλίας. Η ανάληψη
ρόλων, η βιωματική μάθηση, η αναπαράσταση επιχειρηματικών παιγνίων (business ecosystems), η εκπαίδευση
μέσα στο χώρο της επιχείρησης (μέσω επισκέψεων),
οι διαλέξεις στελεχών επιχειρήσεων και διδασκόντων
πανεπιστημίων της αλλοδαπής και της ημεδαπής αποτελούν συστατικά στοιχεία της εφαρμογής εκπαιδευτι-
κών- επιμορφωτικών τεχνικών. Η καινοτομική προσέγγιση των μαθημάτων συχνά θα επιτυγχάνεται μέσα από
τις συνέργειες των διδασκόντων και των ερευνητικών
εργαστηρίων που λειτουργούν στο Τμήμα Μηχανικών
Πληροφορικής και Υπολογιστών.
Στο Π.Μ.Σ. θα εφαρμόζονται και ένα σύνολο από καλές
πρακτικές όπως η συνεχής επαφή με τους φοιτητές και
πέραν των υποχρεώσεων του οδηγού σπουδών και η
αναμόρφωση της διδασκαλίας ανάλογα με τις τρέχουσες
εξελίξεις.
Η άποψη του φοιτητή θα εκφράζεται τακτικά, καθώς
σε πολλά μαθήματα του Π.Μ.Σ. οι φοιτητές θα καλούνται
-σε συχνή βάση- κατά τη διάρκεια του μαθήματος να συμπληρώσουν ένα μικρό ερωτηματολόγιο ανατροφοδό-
τησης σχολίων προς τον καθηγητή έτσι ώστε κατ’ αρχάς
να επισημαίνονται άμεσα οι λειτουργικές δυσκολίες σε
ένα μάθημα αλλά και να συντελείται αυτοβελτίωση της
οργάνωσης του μαθήματος και του Διδάσκοντα.
Επιπλέον, κατά τη διάρκεια των σπουδών τους, πολλοί από τους φοιτητές, συνήθως, καλλιεργούν, σχέση
συνεργασίας με τους διδάσκοντες, κάτι που διατηρεί
την επικοινωνία κατά το μεγαλύτερο μέρος της διάρκειας των σπουδών και επιτρέπει τη συζήτηση για άλλα
θέματα, πέρα από το στενό περιθώριο του μαθήματος
στο οποίο έχει ξεκινήσει η συνεργασία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 26 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 838/05.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200838.pdf | Tokens: 79763]